Lietuvos saugios laivybos administracijos DirektoriAUS

Į S A K Y M A S

DĖL LIETUVOS SAUGIOS LAIVYBOS ADMINISTRACIJOS DIREKTORIAUS 2006 M. RUGPJŪČIO 18 D. ĮSAKYMO Nr. V-107 „DĖL ĮGALIOJIMŲ SUTEIKIMO KLASIFIKACINEI BENDROVEI DET NORSKE VERITAS“ PAKEITIMO

2013 m. rugsėjo 11 d. Nr. V-237

Klaipėda

P a k e i č i u Lietuvos saugios laivybos administracijos suteikiamų įgaliojimų klasifikacinei bendrovei Det Norske Veritas apimtį, patvirtintą Lietuvos saugios laivybos administracijos direktoriaus 2006 m. rugpjūčio 18 d. įsakymu Nr. V-107 „Dėl įgaliojimų suteikimo klasifikacinei bendrovei Det Norske Veritas“ (Žin., 2006, Nr. 90-3551) (toliau – įgaliojimų apimtis):

1. Išdėstau įgaliojimų apimties 1 punktą taip:

„1.	Tarptautinis laivo matmenų liudijimas (TMC69)***. Įgaliojimas taikomas visiems laivams, baržoms ir mobiliesiems jūros gręžimo įrenginiams pagal konvenciją.	Laivo matavimas ir skaičiavimai, liudijimo išdavimas.	A“

2. Išdėstau įgaliojimų apimties 8 punktą taip:

„8.	Saugaus keleivinio laivo liudijimas su priedu P. Įgaliojimas taikomas keleiviniams laivams pagal konvenciją.	Pirminė apžiūra ir liudijimo išdavimas.	A	SOLAS 74 V skyriaus 30 taisyklė	Pripažintoji organizacija išduoda tris mėnesius galiojantį liudijimą. Šį trumpalaikį liudijimą ir patikrinimo ataskaitą siunčia Administracijai, nurodydama, kokiam periodui išduotas liudijimas. Administracija išduoda nuolatinį liudijimą. Keleiviniams laivams, kuriems taikomas SOLAS 74 I skyrius, turi būti išduodamas eksploatacinių apribojimų sąrašas, kaip to reikalauja SOLAS 74 V skyriaus 30 taisyklė.“

Liudijimo atnaujinimo apžiūra, liudijimo tvirtinimas ir atnaujinimas / pratęsimas.	A

Išimties liudijimo išdavimas.	C

3. Išdėstau įgaliojimų apimties 9 punktą taip:

„9.	Specialiosios paskirties kodekso pažymėjimas (SPSSC). Įgaliojimas taikomas specialios paskirties laivams pagal konvenciją.	Pirminė apžiūra ir liudijimo išdavimas.	A	SPSSC išduodamas pagal TJO rezoliuciją MSC.266(84) „Specialiosios paskirties laivų saugos kodeksas“. Laivams, pastatytiems iki 2008 m. gegužės 13 d., SPSSC gali būti išduodamas pagal pataisytą TJO A.534(13) rezoliuciją „Specialiosios paskirties laivų saugumo kodeksas“. SPSSC turi būti išduodamas papildomai prie įprastų laivo SOLAS 74 saugos liudijimų: 1. keleiviniams laivams kartu su SOLAS išimties liudijimu; arba 2. krovininiams laivams kartu su SOLAS išimties liudijimu, jei reikia.“

Liudijimo atnaujinimo / metinė / pakartotinė apžiūra, liudijimo atnaujinimas / tvirtinimas / pratęsimas.	A

Brėžinių, skaičiavimų, specifikacijų, instrukcijų ir kitų dokumentų tvirtinimas.	A

4. Išdėstau įgaliojimų apimties 11 punktą taip:

„11.	Atitikties dokumentas (DOC).	Saugaus valdymo sistemos dokumentacijos įvertinimas.	C	SOLAS 74 IX skyrius: laivų saugaus eksploatavimo valdymas. 2006 m. vasario 15 d. Europos Parlamento ir Tarybos reglamentas (EB) Nr. 336/2006 dėl Tarptautinio saugaus valdymo kodekso įgyvendinimo Bendrijoje, panaikinantis Tarybos reglamentą. (EB) Nr. 3051/95. Lietuvos Respublikos susisiekimo ministro 2003 m. balandžio 29 d. įsakymas Nr. 3-295 „Dėl Lietuvos Respublikoje įregistruotų laivybos kompanijų ir jūrų laivų saugios laivybos valdymo sistemų vertinimo tvarkos patvirtinimo“ (Žin., 2003, Nr. 50-2229).	Kiekvienas atitikties dokumentas išduodamas tik turint atskirą raštišką Administracijos įgaliojimą.“

Pirminė apžiūra ir atitikties dokumento išdavimas.	C

Liudijimo atnaujinimo / metinė / papildoma apžiūra, atitikties dokumento tvirtinimas.	C

Atitikties dokumento galiojimo nutraukimas.	C

5. Išdėstau įgaliojimų apimties 12 punktą taip:

„12.	Saugaus valdymo liudijimas (SMC)***.	Pirminė apžiūra ir Saugaus valdymo liudijimo išdavimas.	C	SOLAS 74 IX skyrius: laivų saugaus eksploatavimo valdymas. 2006 m. vasario 15 d. Europos Parlamento ir Tarybos reglamentas (EB) Nr. 336/2006 dėl Tarptautinio saugaus valdymo kodekso įgyvendinimo Bendrijoje, panaikinantis Tarybos reglamentą (EB) Nr. 3051/95. Lietuvos Respublikos susisiekimo ministro 2003 m. balandžio 29 d. įsakymas Nr. 3-295 „Dėl Lietuvos Respublikoje įregistruotų laivybos kompanijų ir jūrų laivų saugios laivybos valdymo sistemų vertinimo tvarkos patvirtinimo“ (Žin., 2003, Nr. 50-2229).	Kiekvienas SMC išduodamas tik turint atskirą raštišką Administracijos įgaliojimą.“

6. Papildau įgaliojimų apimtį nauju 201 punktu:

„Tarptautinis jūra gabenamų kietų supiltinių krovinių kodeksas (IMSBC)
201.	Tarptautinio jūra gabenamų kietų supiltinių krovinių kodekso (IMSBC) liudijimas. Įgaliojimas taikomas laivams, vežantiems kietus supiltinius krovinius pagal konvenciją.	Brėžinių, skaičiavimų specifikacijų, instrukcijų tvirtinimas.	A	Kadangi IMSBC kodeksas nenustato apžiūrų atlikimo bei sertifikavimo tvarkos, liudijimas dėl atitikties šio kodekso reikalavimams gali būti išduodamas esant laivo savininko prašymui.“

Pirminė apžiūra ir liudijimo išdavimas.	A

Metinė / tarpinė / pakartotinė / liudijimo atnaujinimo apžiūra, liudijimo tvirtinimas ir išdavimas.	A

7. Papildau įgaliojimų apimtį nauju 211 punktu:

„211.	Nepažeisto laivo stovumo informacija (bukletas).	Pirminė apžiūra ir stovumo informacijos (bukleto) išdavimas, informacijos (bukleto) pakeitimų išdavimas, jei reikia.	A	SOLAS 74 II-1 skyrius, 5 ir 5-1 taisyklės; 1966 m. Tarptautinės konvencijos dėl laivų krovininės vaterlinijos nustatymo 1988 m. protokolo 10 taisyklė. Laivams, kurių ilgis 24 m ir daugiau, pastatytiems iki 2010 m. liepos 1 d. – Nepažeisto laivo stovumo kodeksas dėl visų tipų laivų, kuriems taikomi TJO dokumentai, patvirtintas Asamblėjos rezoliucija A.749(18) ir iš dalies pakeistas rezoliucija MSC.75(69). Laivams, kurių ilgis 24 m ir daugiau, pastatytiems po 2010 m. liepos 1 d. – Tarptautinis nepažeisto laivo stovumo kodeksas, 2008, patvirtintas rezoliucija MSC.267(85).	Stovumo informacijos (bukleto) kopija turi būti pateikta Administracijai.“

8. Papildau įgaliojimų apimtį nauju 212 punktu:

„212.	Apgadinto laivo stovumo informacija (bukletas).	Pirminė apžiūra ir stovumo informacijos (bukleto) išdavimas, informacijos (bukleto) pakeitimų išdavimas, jei reikia.	A	SOLAS 74 II-1 skyrius, 4 ir 19 taisyklės.	Stovumo informacijos (bukleto) kopija turi būti pateikta Administracijai.“

9. Papildau įgaliojimų apimtį nauju 251 punktu:

„251.	2009 m. Mobiliojo jūros gręžimo įrenginio saugumo liudijimas (MODU 2009). Įgaliojimas taikomas visiems mobiliesiems jūros gręžimo įrenginiams.	Brėžinių, skaičiavimų specifikacijų, instrukcijų tvirtinimas.	A

Pirminė apžiūra ir liudijimo išdavimas.	A

Metinė / tarpinė / pakartotinė / liudijimo atnaujinimo apžiūra, liudijimo tvirtinimas ir išdavimas.	A“

10. Papildau įgaliojimų apimtį nauju 321 punktu:

„321.	Tarptautinis energijos vartojimo efektyvumo (IEEC) liudijimas.	Apžiūra ir liudijimo išdavimas.	A	Tarptautinis energijos vartojimo efektyvumo liudijimas (IEEC) išduodamas tik patikrinus, ar yra parengtas Laivo energijos vartojimo efektyvumo valdymo planas (SEEMP) ir, kuomet taikoma, ar nustatytas Laivo energijos vartojimo efektyvumo indeksas (IEEDI). Naujiems laivams IEEC turi būti išduodamas laivo pristatymo metu. Esamiems laivams IEEC išduodamas po tarpinės ar atnaujinamosios apžiūros, atliekamos pagal MARPOL konvencijos VI priedo reikalavimus, vykdomos po 2013 m. sausio 1 d.“

11. Išdėstau įgaliojimų apimties 34 punktą taip:

„1979 m. Profesinio saugumo ir sveikatos (darbas doke) konvencija (ILO 152)**
34.	Inspektavimas ir liudijimo išdavimas. Įgaliojimas taikomas visiems laivams pagal konvenciją.	Brėžinių, skaičiavimų specifikacijų, instrukcijų tvirtinimas.	A	ILO 152 konvencijos 22 ir 23 straipsniai.“

Pirminė apžiūra ir ataskaitos pateikimas.	A

Testavimas.	A

12. Papildau įgaliojimų apimtį nauju 341 punktu:

„TDO 2006 m. Konvencija dėl darbo jūrų laivyboje (MLC)**
341.	Darbo jūrų laivyboje liudijimas (MLC)***.	Pirminė apžiūra ir liudijimo išdavimas.	C	Kiekvienas Darbo jūrų laivyboje (MLC) liudijimas išduodamas tik turint atskirą raštišką Administracijos įgaliojimą. Pripažintoji organizacija išduoda Darbo jūrų laivyboje (MLC) liudijimą laivui tik įsitikinusi, kad laive tinkamai įgyvendinti MLC konvenciją įgyvendinantys nacionaliniai standartai 14-oje sričių, kurios nurodytos Administracijos išduotos Darbo jūroje atitikties deklaracijos I dalyje. Vykdydama laivo apžiūras, pripažintoji organizacija turi atsižvelgti į TDO rekomendacijas dėl vėliavos valstybės inspektavimų pagal Tarptautinės darbo jūrų laivyboje konvencijos reikalavimus ir nacionalinius reikalavimus, kuriuos Administracija skelbia savo interneto svetainėje (www.msa.lt).“

Liudijimo atnaujinimo apžiūra, tarpinė ir papildoma apžiūra, liudijimo tvirtinimas ir atnaujinimas.	C

Liudijimo panaikinimas.	C

13. Papildau įgaliojimų apimtį nauju 361 punktu:

„2003 m. balandžio 14 d. Europos Parlamento ir Tarybos direktyva 2003/25/EB dėl specialiųjų ro-ro keleivinių laivų stabilumo reikalavimų
361.	Liudijimas, patvirtinantis atitiktį specialiesiems stabilumo reikalavimams.	Pirminė apžiūra ir liudijimo išdavimas.	C	1. 2003 m. balandžio 14 d. Europos Parlamento ir Tarybos direktyva 2003/25/EB dėl specialiųjų ro-ro keleivinių laivų stabilumo reikalavimų (su pakeitimais, padarytais 2005 m. vasario 18 d. Komisijos direktyva 2005/12/EB ir 2008 m. spalio 22 d. Europos Parlamento ir Tarybos reglamentu (EB) Nr. 1137/2008). 2. Lietuvos Respublikos susisiekimo ministro 2005 m. gegužės 10 d. įsakymas Nr. 3-197 „Dėl specialiųjų stovumo reikalavimų ro-ro keleiviniams laivams taikymo taisyklių patvirtinimo“. (Žin., 2005, Nr. 67-2435; 2006, Nr. 15-541).	Šis liudijimas gali būti sudėtinė kitų susijusių saugos liudijimų dalis, tačiau turi būti nurodytas reikšmingas bangų aukštis, iki kurio laivas gali atitikti specialiuosius stabilumo reikalavimus. Liudijimas galioja tol, kol laivas plaukioja zonose, kuriose reikšmingas bangų aukštis yra ne didesnis nei nurodytas liudijime.“

*Simboliai, žymintys įgaliojimų rūšis:

A – Įgaliojimas atlikti nurodytas funkcijas Lietuvos Respublikos vardu (be apribojimų).

C – Įgaliojimas atlikti nurodytas funkcijas Lietuvos Respublikos vardu tik turint atskirą raštišką Administracijos įgaliojimą.

** Įgaliojimas atlikti nurodytas funkcijas Lietuvos Respublikos vardu, Lietuvos Respublikoje įsigaliojus atitinkamai konvencijai.

*** Liudijimas laivui gali būti išduodamas, neatsižvelgiant į tai, ar Pripažintoji organizacija yra išdavusi jam klasės liudijimą.

Direktorius	Evaldas Zacharevičius